Paide Spordikeskuse võistkond võitis Rakvere etapi
Möödunud nädalavahetusel toimusid Rakveres Eesti tänavakorvpalli meistrivõistluste raames Sprite 3x3 tänavakossu etapp.
Foto; tanavakorvpall.ee
Võistlusest võttis eliit sarjas osa üheksa tugevat võistkonda, nende hulgas ka Prantsusmaale Eesti koondist esindama sõitev Paide Spordikeskuse võistkond koosseisus: Erik Luts, Jaagup Toome, Mario Polusk ja Oliver Metsalu.
Alagrupi esimesed mängud kulgesid Paide meeskonnale veidi konarlikult, siiski võeti nii Lōuna -Eestist pärit kõrg-ja esiliiga karastusega noortelt kui ka meeskonnalt NB/Good Vibes kahe puntkilise edumaaga võit.
Veerandfinaalis läksid Paide mehed vastamisi väga jõulist stiili harrastava Leedu võistkonnaga. Kiire taktika valimine tõi Paide Spordikeskusele 15:10 edu, mis viis neid edasi poolfinaali, kus vastaste My Skillsi üle võeti kaalukas 11:7 võit. Paidelaste edu jätkus ka finaalkohtumises, kus Estravan meeskond alistati suurelt 18:8.
Paide Spordikeskuse meeskond hoiab Eesti meistrivõistluste tabelis 280 punktiga esikohta, neile järgnevad 150 punktiga KK Viimsi/Estea ja KK NB/Good Vibes.